《次苦竹渡》
宋代·孙觌

浮云涨天黑，锻此百鍊兵。匣卧韬白月，手挥沸奔星。

风尘剑三尺，削尽多垒平。往往失其柄，倒戈来抗衡。

养虎恐遗患，媚蟆终自盲。君子善藏之，绿林正横行。

作者简介：孙觌dí（1081～1169）字仲益，号鸿庆居士，常州晋陵（今江苏武进）人。孝宗乾道五年卒，年八十九（《直斋书录解题》卷一八）。孙觌为人依违无操，早年附汪伯彦、黄潜善，诋李纲，后复阿谀万俟卨，谤毁岳飞，《宋史》无传。孙觌善属文，尤长四六。著有《鸿庆居士集》、《内简尺犊》传世。